Der var gang i graveriet, da flere elever fra Nørhalne Skole gik på jagt efter Vildmose-kartofler.

En skoleklasse fra Nørhalne Skole var onsdag formiddag på jagt efter Vildmose-kartofler i den nordjyske muld. Manden bag ideen var klassens lærer, Michael Mortensen, der for en gang skyld havde fået eleverne til at pakke bøger, iPad og penalhus væk. - Det giver en helt anden oplevelse, når man kommer ud og prøver det praktisk i det virkelige liv. De går virkelig til den og synes, det er mega morsomt, siger Michael Mortensen. Pensionist Ingo Nielsen, der er bestyrelsesmedlem hos Vildmoseporten, hjalp til i graveprocessen ved at forklare eleverne, hvad de skulle gøre. Han var imponeret over de unges entusiasme. - De er så ivrige, at det nogle gange går lidt for stærkt. De er gode til at grave og få fingrerne i jorden, så det er rigtigt, rigtigt lækker, slutter han.